Diari Oficial de la Generalitat Valenciana


Sumari del DOGV 8784, del 08-04-2020 (2020/2702)

RESOLUCIÓ de 24 de març de 2020, del Consell d'Administració de l'Autoritat de Transport Metropolità de València, per la qual s'aproven les normes d'obtenció i utilització dels títols de coordinació o d'integració propietat de l' Autoritat de Transport Metropolità de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8784

Data del DOGV
:   08-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2702


Data del document
:   24-03-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * València
    * preu del transport
    * llista de preus
    * transport de viatgers
    * transport públic
    * legislació

RESOLUCIÓ de 24 de març de 2020, del Consell d'Administració de l'Autoritat de Transport Metropolità de València, per la qual s'aproven les normes d'obtenció i utilització dels títols de coordinació o d'integració propietat de l' Autoritat de Transport Metropolità de València. [2020/2702]  
Preàmbul  
L'Estatut d'Autonomia de la Comunitat Valenciana, aprovat per Llei orgànica 5/1982, d'1 de juliol (modificada per la LO 1/2006, de 10 d'abril), atribueix a la Generalitat, en l'article 49.15, la competència exclusiva en matèria de transport terrestre dins de la Comunitat Valenciana.  
Per la seua part, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39, encarrega a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
  
Així mateix, l'article 2.e del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València (d'ara endavant, ATMV), indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència.  
  
Sense perjudici que per mitjà d'una resolució del Consell d'Administració de l'ATMV es regulen els títols propietat de l'ATMV, així com les seues característiques i es fixen les tarifes aplicables, es considera necessari fixar les normes i condicions d'obtenció i utilització d'aquells.  
D'acord amb això, el capítol I d'aquest document, denominat «Aspectes generals», regula l'objecte d'aquestes normes, el seu àmbit d'aplicació i la forma de procedir en cas d'haver-hi modificacions.  
El capítol II recull, sota l'epígraf «Suports i títols de transport», la zonificació tarifària, els diferents suports, els títols de transport i les condicions d'utilització.  
Finalment, el capítol III articula els drets i deures dels clients, així com les obligacions que l'ATMV ha d'observar en relació amb aquests, amb l'objectiu d'aconseguir una millora en la qualitat del servei públic.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, i per l'article 2.e del Decret 81/2017, de 23 de juny, del Consell, amb l'acord previ del Consell d'Administració de l'ATMV en la sessió de 6 de març de 2020, resolc:  
  
  
Capítol I  
Aspectes generals  
  
Article 1. Objecte  
La present resolució té per objecte fixar les condicions generals d'obtenció i utilització dels títols de transport de coordinació o integració propietat de l'ATMV. Així mateix, també té com a objectiu regular els drets i obligacions dels usuaris d'aquests títols i les obligacions de l'ATMV en relació a l'atenció al client.  
  
  
Article 2. Àmbit d'aplicació  
La present resolució és aplicable als títols de coordinació o d'integració propietat de l'ATMV.  
  
  
Capítol II  
Suports i títols de transport  
  
Article 3. Definicions  
1. Suport. És el medi físic que conté el títol de transport. El més habitual és la Targeta Móbilis, consistent en una targeta sense contacte (TSC), amb un xip incorporat, en la qual es carrega el títol de transport, que funciona per proximitat acostant la targeta al lector. A més, hi ha altres dispositius com ara bitllets tèrmics, rellotges, etc. Poden ser emesos per l'ATMV o per altres entitats.  
2. Títol de transport coordinat. És un contracte de transport entre l'ATMV i el client. En virtut d'això, una persona pot viatjar amb diversos operadors.  
3. Validesa del títol. La validesa del contracte de transport està subjecta a l'obligació condicional de validació.  
4. Validació. És l'acte pel qual el client acosta la seua TSC o suport vàlid al lector de la màquina de validació i, després de la verificació de l'autenticitat del títol carregat en aquesta TSC, es produeix, en el seu cas, la formalització del contracte de transport i l'obertura del pas, si correspon.  
5. Zona. És un conjunt de parades agrupades segons un criteri geogràfic de proximitat. Hi ha quatre zones: A, B, C i D, que es detallen en l'annex I.  
6. Línia. És un conjunt de parades agrupades correlativament segons un criteri de recorregut d'anada i/o tornada o circular en un servei de transport públic.  
7. Mapa de xarxa. És el plànol on es mostren totes les línies i zones en les quals està dividida la xarxa.  
8. Càrrega. És l'adquisició d'un títol de transport en un suport nou o en un suport ja utilitzat amb un títol diferent que ha caducat o exhaurit el seu saldo.  
9. Recàrrega. És l'adquisició del mateix títol de transport que contenia el suport, tant si ha caducat o exhaurit el seu saldo, com si s'ha ampliat.  
10. Control de tarifa. És un valor que s'incrementa successivament amb cada canvi de tarifes i que s'utilitza per a gestionar els períodes de convivència i canvi, ja que especifica si el títol que hi ha carregat en una targeta correspon al preu antic o al nou. S'aplica codificat en la memòria de la targeta i s'ha de definir amb les noves tarifes per a ser comunicat a xarxes de vendes i operadors de transport. Normalment, cada títol disposa del seu control de tarifa en funció dels increments que haja experimentat en el passat. Quan el control de tarifa és 0, significa que és una tarifa que no caduca.  
11. Reactivació. És la possibilitat d'ampliar la validesa d'una targeta de transport personalitzada o anònima per a continuar carregant un títol de transport bonificat o general.  
La reactivació té caràcter excepcional i només es produirà quan, dins del període de validesa d'una targeta entesa com a suport, haguera perdut vigència el títol de transport associat a la targeta i tornara a tindre vigència aquest títol, com és el cas de la renovació del Carnet Jove associat al títol d'abonament transport per a joves. Així mateix, serà aplicable en el cas de targetes anònimes caducades, sempre que estiguen en bon estat i la seua tecnologia siga interoperable, i en aquest cas podrà reactivar-se per una sola vegada, amb el límit temporal de dos anys addicionals.  
12. Xarxa de vendes. Xarxes de comercialització dels títols emesos per l'ATMV. Actualment els ciutadans de l'Àrea Metropolitana de València disposen de diverses xarxes de vendes: l'ATMV mateix, a través del seu punt de venda propi; FGV, i l'empresa adjudicatària en cada moment del contracte de xarxa de vendes externa.  
Els punts de venda que actualment actuen per a l'emissió, càrrega, recàrrega, tramitació de targetes personalitzades, venda de targetes anònimes, etc., són els prestats pels següents perfils de punt de venda:  
Centre d'Atenció al Client de l'ATMV situat a l'estació de metro Colón.  
Estacions de Metrovalencia: taquilles, màquines autoservei, equips d'inspecció i centres d'atenció al client.  
Punts de venda de l'empresa adjudicatària de la xarxa de vendes externa.  
Aplicacions per a mòbils amb recàrrega immediata via NFC (Android amb selecció automàtica de comandaments natius mifare classic o ISO, segons la tecnologia de la targeta).  
Plataforma web (http://www.tarjetamobilis.com/) per a sol·licitar targetes personalitzades.  
13. Operadors de transport  
a) Ferrocarrils de la Generalitat Valenciana (FGV): FGV gestiona els serveis de transport de viatgers i les infraestructures de les línies de via estreta i de les línies tramviàries que discorren per la Comunitat Valenciana. Aquests serveis es presten a través de dues marques comercials: Metrovalencia i TRAM Metropolità d'Alacant.  
b) Metrovalencia inclou la xarxa ferroviària d'FGV a València que dona cobertura a la ciutat de València, a la seua àrea metropolitana i zones d'influència. Empresa Municipal de Transports de València (EMT). L'EMT, pertanyent íntegrament a l'Ajuntament de València, és l'entitat que dona servei de transport públic de superfície mitjançant autobusos a la ciutat de València i les seues connexions amb altres municipis. Les zones on presta servei es consideren zona A.  
c) Metrobus, Autobusos Metropolitans de València, marca única el servei de la qual es presta entre València i tota la seua àrea metropolitana.  
d) Renfe Rodalia: operador ferroviari dependent del Govern d'Espanya que en l'actualitat no s'integra en els serveis coordinats i que disposa d'un mapa zonal diferent. En aquest moment els títols coordinats no s'usen per a viatjar en la xarxa de rodalia de València. No obstant això, en un futur es podria produir aquesta integració.  
  
Article 4. Mapa d'utilització de títols coordinats ATMV  
1. Als efectes del sistema tarifari i de la utilització dels títols de coordinació o integració propietat de l'ATMV, l'Àrea Metropolitana de València es divideix en quatre zones denominades A, B, C i D, i distribuïdes segons consta en l'annex I a aquesta resolució.  
2. El plànol zonal inclòs en l'annex I està referit a trajectes a realitzar exclusivament amb títols de transport de coordinació o d'integració i d'altres títols propietat de l'ATMV en la xarxa de Metrobus. En el cas d'usar aquests títols en la xarxa d'EMT o Metrovalencia s'haurà de prendre com a referència els seus respectius plànols zonals.  
  
Article 5. Validesa zonal dels títols de transport  
1. El contracte de transport es formalitza quan es valida el títol de transport adquirit, la qual cosa dona dret a viatjar dins de la zona o zones habilitades en aquest.  
2. Un títol de transport requereix que incloga totes les zones per les quals discórrega el trajecte que calga realitzar. En funció de les zones per a les quals s'habilita el servei, els títols de transport són els següents:  
2.1. Bo Transbord A  
En els títols coordinats per a la zona A (Metrovalencia i EMT), hauran de tindre's en compte les següents restriccions:  
- Si s'utilitza el mateix títol per a viatjar en els dos operadors conjuntament, el transbord entre aquests haurà de realitzar-se en els primers cinquanta minuts de viatge, a comptar des de la primera validació.  
- Un títol amb el qual s'ha realitzat el transbord entre dos autobusos d'EMT invalida el transbord posterior amb Metrovalencia.  
2.2. Abonament Transbord AB  
El temps màxim de transbord és l'establit per a dues zones, és a dir, noranta minuts. El nombre màxim de transbords externs (entre operadors diferents o entre línies d'EMT) es manté en un sol transbord.  
  
  
Article 6. Suports dels títols de transport  
1. Targeta sense contacte (TSC)  
La Targeta Móbilis és el suport habitual en el qual s'enregistren els títols de transport coordinats o d'integració propietat de l'ATMV, i són de plàstic (PVC) els títols regulats en aquesta resolució.  
Està dotada d'un xip de memòria. És necessari que estiga carregada amb un títol de transport vigent, que ha de ser validat abans d'accedir al metro, tramvia o autobús. En cas d'absència o d'avaria de les màquines validadores, pot ser validat pel personal d'FGV mitjançant terminals portàtils.  
1.1. Tipus de TSC. Les TSC poden ser personalitzades i no personalitzades:  
- TSC personalitzades: són d'utilització exclusiva pel titular. S'emeten únicament en PVC, amb sol·licitud prèvia en imprés normalitzat al centre d'atenció al client de l'ATMV, centre d'atenció al client d'FGV, en els establiments de les xarxes de venda externes o via en línia en atmv.gva.es. Inclouen la fotografia i les dades personals del titular, per la qual cosa han d'exhibir-se acompanyades del DNI, NIE o passaport en vigor quan se sol·licite pel personal d'FGV, EMT, Metrobús o ATMV.  
- TSC no personalitzades: poden ser utilitzades per qualsevol client i s'emeten únicament en PVC. No contenen les dades del titular.  
Les targetes Móbilis de l'ATMV tenen un cost per al client, segons la tarifa vigent aplicable. La imatge d'aquestes targetes està recollida en l'annex II.  
Pot haver-hi TSC emeses sota normativa Móbilis per altres entitats en les quals carregar títols de transport, de conformitat amb les condicions que en cada cas siguen aplicables.  
En el suport Móbilis poden conviure títols propietat de l'ATMV i d'altres operadors amb les següents restriccions, especificades en l'annex III.  
1.2. Característiques de les TSC. Hi ha una normativa general que regeix el disseny de les targetes Móbilis, tant en l'anvers com en el revers d'aquestes. No obstant això, podria haver-hi alguna edició de dissenys particulars on es mantinguen els elements comuns encara que canvien d'ubicació.  
1.3. Utilització de les TSC. Tota TSC pot ser carregada amb un títol de transport i reutilitzada mitjançant la corresponent càrrega o recàrrega.  
  
Quan el títol que conté la TSC està esgotat, es podrà realitzar la recàrrega del mateix títol o la càrrega d'un títol diferent. Cada títol té les seues condicions de recàrrega màximes. En el cas dels abonaments Multiviatge es permetran recàrregues amb un màxim de trenta viatges, i en els temporals es permet el títol o abonament carregat més un en estat d'ampliació que s'activarà automàticament en la primera validació efectuada després de la caducitat del primer.  
Quan el títol que contenen no estiga esgotat, es pot recarregar el mateix títol o bé carregar un títol diferent, a través d'un canvi, d'acord amb les condicions fixades en les presents normes en l'article 8.3.  
1.4. Caducitat i garantia de la TSC. Les TSC de l'ATMV de plàstic (PVC) caduquen als cinc anys de l'emissió (quan són carregades amb el primer títol), incloses les que ja estan en funcionament. La garantia de les TSC de PVC és d'un any i cobreix només les possibles avaries no motivades per mal ús o conservació. El procediment per restaurar-la s'indica en l'article 9.1 d'aquest document.  
Complit el termini de caducitat d'una TSC de l'ATMV, no es pot carregar ni recarregar, encara que es pot utilitzar fins a esgotar el títol que tinga carregat en aquell moment, sempre que el títol continue vigent, excepte en el cas de les targetes anònimes caducades la validesa de les quals es prorrogue excepcionalment.  
1.5. Deterioració, pèrdua, robatori o furt. En cas de pèrdua, robatori o furt, es distingeix entre:  
- TSC personalitzada. El client podrà, amb identificació prèvia, sol·licitar un duplicat en el Centre d'Atenció al Client de Colón, pagant el nou suport. Se li restituirà en el duplicat el saldo no consumit en la data de la sol·licitud. La targeta anterior es bloquejarà automàticament en emetre el duplicat.  
- TSC no personalitzada. L'ATMV declina qualsevol responsabilitat per la pèrdua, robatori o furt.  
2. Altres suports  
2.1. Rellotge Móbilis. És un rellotge de polsera que inclou un xip com el que es pot trobar en les targetes Móbilis, per la qual cosa es poden realitzar amb aquests les operacions habituals de càrrega i recàrrega, validació, inspecció, etc. Disposen de dos anys de garantia i no tenen caducitat.  
Els rellotges poden adquirir-se en alguns punts de les xarxes de venda externes i determinades rellotgeries. Es carreguen en els punts que habilite la conselleria competent en matèria de transports. En Metrovalencia es poden recarregar en els espais del client.  
Aquests rellotges s'assimilen a una targeta no personalitzada de PVC, per la qual cosa podran carregar-se en aquests tots els títols que habitualment s'emeten en aquesta mena de targetes (abonaments Transbord, etc.), a excepció de la Targeta TuiN. També poden vincular-se a una TSC personalitzada de coordinació, i en aquest cas es poden carregar els mateixos títols que en aquesta targeta; les persones portadores d'aquest rellotge hauran de portar amb elles la TSC personalitzada.  
En cas d'incidència o mal funcionament amb el rellotge, el posseïdor ha de dirigir-se al servei tècnic de l'empresa fabricadora.  
  
Article 7. Títols de transport  
1. Paràmetres per a definir els títols de transport vàlids per les zones definides per l'ATMV  
Els diferents títols de transport vàlids per a viatjar per les zones definides per l'ATMV sorgeixen de la combinació dels següents paràmetres:  
- Saldo: els títols poden contindre un saldo en viatges i poden ser vàlids per a viatjar una sola vegada o poden contindre un nombre superior de viatges.  
- Destinataris: el títol pot anar dirigit a qualsevol persona o un col·lectiu o grup poblacional específic.  
- Temporalitat: els títols poden tindre una validesa determinada des de l'expendició o des de la primera validació.  
- Tipus de suport: els títols de transport, depenent del tipus, poden carregar-se en un dels suports descrits en l'article anterior o en diversos.  
  
- Zones: els títols poden servir per a viatjar en una o en diferents combinacions zonals (A, B, C o D), en funció de les seues característiques.  
- Operadors: els títols de coordinació o d'integració de l'ATMV poden usar-se en els diferents operadors de l'Àrea Metropolitana de València: FGV, EMT o Metrobús.  
- Altres característiques: alguns títols poden tindre condicions particulars d'ús o adquisició.  
2. Títols propietat de l'ATMV  
Els títols de coordinació o integració propietat de l'ATMV i les seues característiques són els recollits en l'annex IV.  
  
Article 8. Restauració, restitució, anul·lació i canvi de títols de coordinació  
1. Restauració i restitució  
1.1. Restauració és la recuperació de la informació d'una targeta en el mateix suport a causa de:  
- En les targetes no personalitzades: mal funcionament o deterioració.  
- En les targetes personalitzades: mal funcionament, deterioració, pèrdua, robatori o furt.  
Haurà d'abonar-se l'import del nou suport, llevat que la restauració es realitze per mal funcionament no imputable al client i estiga en el primer any de funcionament.  
1.2. Restitució és la recuperació de la informació d'una targeta en un nou suport, i es pot deure a les mateixes circumstàncies i segons el mateix règim que el previst per a la restauració quan no siga possible aquesta última.  
1.3. Totes dues operacions es realitzaran en el Centre d'Atenció al Client de l'ATMV situat a Colón.  
2. Anul·lació  
És la revocació d'un títol produïda per la comissió d'errors en el moment de la seua emissió, bé siga per part de la mateixa ATMV, les xarxes de venda o dels clients en utilitzar una màquina d'autovenda o per sol·licitar verbalment de manera confusa o pel nom comercial equivocat a l'expenedor el títol que realment es desitja adquirir.  
Es podrà anul·lar un títol de transport sempre que no s'haja validat o no haja caducat en els quinze minuts posteriors a la càrrega o recàrrega. Si es tracta d'un títol temporal o multiviatge, es considerarà que s'ha validat en el moment de la primera utilització.  
Si ja no és possible l'anul·lació en el punt de venda però és necessària per qualsevol motiu raonable, es pot realitzar en el Centre d'Atenció al Client de l'ATMV situat a l'estació de metro Colón després d'analitzar els motius i amb el consentiment de la persona responsable de l'ATMV.  
3. Canvi  
3.1. Per canvi de tarifes  
És el canvi del títol en ús per un altre igual, quan l'ATMV modifica les seues tarifes. En aquest cas, es pot canviar el títol en ús per un altre igual, adaptat a la nova tarifa; el client pagarà el preu del títol nou complet, descomptant el valor del romanent calculat sobre la tarifa anterior.  
  
El canvi per canvi de tarifes pot realitzar-se al Centre d'Atenció al Client de l'estació de metro Colón i en els punts de venda físics i virtuals durant el període establit a aquest efecte en la comunicació de canvi de tarifes.  
En el procés del canvi de tarifes es distingeixen dos períodes:  
a) Període de «convivència de tarifes», en el qual es pot viatjar amb el títol de tarifa anterior o canviar-lo pel de nova tarifa. En aquest període, quan s'efectua una recàrrega el punt de venda aplica un canvi automàtic que actualitza el control de tarifa del títol.  
b) Període «de canvi obligatori», en el qual ja no es pot viatjar amb el títol de tarifa anterior, encara que sí que es pot canviar aquest pel títol nou. Finalitzat el segon període, ja no es pot canviar el títol per canvi de tarifes i es perd el títol per caducitat de la tarifa.  
  
Tots dos períodes es definiran en la resolució de l'Autoritat de Transport Metropolità de València per la qual s'aproven les tarifes i els títols de transport de coordinació o d'integració i d'altres títols propietat de l'ATMV.  
3.2. Per canvi de títol  
3.2.1 És el canvi del títol en ús per un altre títol complet i de més categoria que l'anterior. Es descomptarà de l'import que calga pagar el valor del romanent (viatges o duració), calculat sobre la tarifa del títol a canviar.  
La categoria dels títols, de major a menor, és la següent:  
1r. Títol temporal (AT, AT Jove?)  
2n. Títol multiviatge (Abonament Transbord?)  
Al seu torn, un títol es considera superior a un altre de la mateixa categoria quan el seu àmbit zonal siga major.  
3.2.2 Hi ha la possibilitat de canviar el títol en ús a un altre de categoria inferior sense opció de canvi, és a dir, perdent el valor del romanent del títol en ús.  
3.2.3 El canvi per canvi de títol pot realitzar-se en el punt d'Atenció al Client de l'estació de metro Colón i en tots els punts de les xarxes de venda físiques i virtuals.  
  
  
Capítol III  
Drets i obligacions dels clients amb títols   
de coordinació o integració propietat de l'ATMV  
  
Article 9. Drets dels clients  
Els clients tenen dret a:  
1. Ser informats de les característiques i condicions dels títols propietat de l'ATMV i tindre la possibilitat de carregar-los en les oficines d'atenció al client de l'ATMV i en els punts de venda de la resta de xarxes externes.  
2. Rebre un tracte correcte pel personal d'atenció al client de l'ATMV i de les xarxes de venda externes i ser atesos en les seues peticions d'ajuda i d'informació.  
3. Formular qualsevol reclamació personalment en els centres d'atenció al client de l'ATMV mitjançant el llibre de reclamacions o per altres vies que s'habiliten a aquest efecte; proposar, per les mateixes vies, els suggeriments que plantegen millores en el servei i agraïments pel servei o el tracte rebut.  
4. Utilitzar els serveis de transport en el cas que siguen portadors d'un títol vàlid.  
  
Article 10. Obligacions dels usuaris  
Els usuaris tenen els mateixos drets i obligacions que els usuaris dels títols propis de l'operador en el mode de transport que corresponga. En tot cas, els usuaris hauran:  
1. Anar proveïts del títol de transport vigent degudament validat abans de començar el viatge i conservar-lo fins que abandone les instal·lacions de l'operador.  
2. Efectuar el pagament del títol de transport o qualsevol altra operació en moneda de curs legal, targeta bancària o per un altre mitjà que l'ATMV autoritze. L'ATMV exposarà les condicions del pagament en el punt de venda.  
3. Cerciorar-se, en el moment de l'adquisició, que el títol adquirit és l'adequat i que el canvi rebut és el correcte. En cas d'error en l'adquisició del títol o en el canvi rebut en una màquina d'autovenda, el client podrà traslladar-se al centre d'atenció al client per a reclamar o consultar al personal, si escau, la devolució o la compensació equivalent. Si l'error de títol es produeix en un punt de venda assistit per un expenedor, el client pot sol·licitar l'anul·lació del títol erroni en els quinze minuts posteriors a la compra, sempre que no l'haja utilitzat. Davant d'un error de canvi, se sol·licitarà l'esmena a l'operari de punt de venda que haja comés aquest error.  
4. Presentar el títol de transport, així com els documents que identifiquen el titular d'un suport personalitzat, a requeriment del personal dels operadors. Es considerarà que una persona està desproveïda de títol de transport quan:  
- No exhibisca un títol de transport degudament validat, aquest no complisca les seues condicions de validesa o hi haja la certesa que no ha sigut carregat o recarregat en un punt de venda autoritzat per l'ATMV (frau).  
- El suport o el títol de transport tinga un contingut il·legible totalment o parcialment, presente esmenes, ratllades o haja caducat.  
- Utilitze un suport personalitzat que pertanga a un altre titular o contravinga les seues condicions d'ús.  
La utilització del servei de transport sense títol vàlid comportarà l'aplicació de les condicions que els operadors tinguen establides per a aquests casos i la iniciació del procediment sancionador aplicable, sense perjudici d'acudir als tribunals quan corresponga i possible aplicació d'indemnitzacions per part de l'operador.  
El personal de l'operador retirarà i bloquejarà les targetes de transport personalitzades que no siguen vàlides o hagen sigut utilitzades per una altra persona o de manera fraudulenta, i anul·larà el títol de transport carregat. El titular perdrà el dret que li siga restaurada o duplicada. En aquest cas, el titular podrà sol·licitar una nova targeta, amb el pagament previ del preu establit. En cas de nova reincidència l'ATMV es reserva el dret de denegar l'emissió de noves targetes personalitzades a aquest titular.  
5. Atendre les indicacions que realitze el personal dels operadors per a una correcta prestació del servei, les contingudes en els cartells d'estacions i vehicles i les impartides a través de la megafonia i els teleindicadors.  
6. Comportar-se de manera responsable i correcta amb el personal dels operadors i de l'ATMV i amb la resta de clients.  
7. Respectar aquestes restriccions i prohibicions pròpies dels operadors.  
  
Article 11. Obligacions de l'ATMV en l'atenció i informació al client  
  
Les obligacions que adquireix l'ATMV són les següents:  
1. Disposar de punts d'adquisició i recàrrega en el Centre d'Atenció al Client de l'ATMV situat a l'estació de metro Colón.  
2. Facilitar als clients la presentació i tramitació de suggeriments i reclamacions.  
3. Exposar als clients tota la informació relativa a les característiques i condicions d'utilització dels títols propietat de l'ATMV.  
4. Posar a la disposició del client tota la informació relativa a l'organisme, tarifes, etc., en la pàgina web atmv.gva.es  
  
Article 12. Obligacions dels operadors en relació amb els usuaris de títols propietat de l'ATMV  
1. El personal dels operadors tindrà l'obligació de conéixer les condicions d'utilització dels títols de coordinació o d'integració propietat de l'ATMV.  
2. Així mateix, els operadors hauran de remetre a l'ATMV els títols que no siguen vàlids o hagen sigut utilitzats per una altra persona o de manera fraudulenta juntament amb un informe circumstanciat a l'efecte que l'ATMV remeta l'expedient als òrgans corresponents de la conselleria competent en matèria de transport per a la instrucció i resolució de l'expedient sancionador que, si escau, corresponga.  
  
Article 13. Producció d'efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant del Consell d'Administració de l'ATMV, en el termini d'un mes, comptador des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini, únicament podrà interposar-s'hi un recurs contenciós administratiu, regulat en la Llei 29/1998, de 13 de juliol, de la jurisdicció contenciosa administrativa, sense perjudici, en el seu cas, que siga procedent el recurs extraordinari de revisió, d'acord amb el que estableixen els articles 125 i 126 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 24 de març de 2020.- El president del Consell d'Administració de l'Autoritat de Transport Metropolità de València: Arcadi España García.  
  
  
Annex III   
Incompatibilitats entre títols  
  
Posició 1 Posició 2  
 FGV EMT ATMV  
 Propietari Títols Abonament  
metro Bonobús Abonament Transport Abonament  
Transbord  
 FGV Abonament  
metro No No No  
 EMT Bonobús No No No  
 ATMV Abonament Transport No No No No  
 Abonament Transbord No No No No  
  
  
  
Annex IV  
Títols de coordinació o integració propietat de l'ATMV i les seues característiques  
  
Títol Nre. viatges Destinataris Temporalitat Suport Zones Operadors Altres característiques  
Abonament Transbord Deu viatges, en un sol sentit i dins de la seua zona de validesa. Cada viatge inclou un transbord entre operadors diferents o entre dues línies diferents de l'EMT. Qualsevol persona Caduquen quan canvia el preu, excepte disposició en contra. TSC personalitzada o TSC no personalitzada ATMV o altres targetes Móbilis coordinades no personalitzades A o AB EMT, FGV i MetroBus Es poden recarregar fins a 30 viatges. Quan diverses persones pretenguen fer ús simultani d'un mateix títol multiviatge han de viatjar juntes, amb idèntic origen i destinació en sistema tancat. En sistemes sense validació en eixida la destinació final serà la de la persona portadora de la targeta. Aquesta possibilitat està limitada a grups de fins a 15 persones viatjant juntes.  
Només admet un transbord entre diferents operadors o entre dues línies diferents de l'EMT durant els primers 50 minuts (si és BT zona A) o 90 minuts (si és BT de zona AB) després de cada validació.  
Abonament Transport Il·limitat unipersonal i intransferible Qualsevol persona 30 dies, a partir del dia de la primera validació. TSC personalitzada ATMV Qualsevol combinació EMT, FGV i Metrobús La zona D de l'Abonament Transport no és vàlida en la zona D de Metrovalencia, a excepció d'Aeroport.  
T-1, T-2 i T-3 Il·limitat, unipersonal i transferible. Qualsevol persona 24 hores, 48 hores o 72 hores des de la primera validació. TSC no personalitzada i personalitzada ATMV o altres targetes Móbilis coordinades no personalitzades A EMT i FGV El viatge iniciat amb anterioritat a la seua caducitat (que s'enregistra en la primera validació), podrà acabar amb posterioritat a aquesta hora. Els suports carregats amb aquests títols poden recarregar-se o ampliar-se, si aquest està en vigor, i tractar-se com un canvi.  
  
  
  
2. Altres títols de transport propietat de l'ATMV són els següents:  
  
Títol Nre. viatges Destinataris Temporalitat Suport Zones Operadors Altres característiques  
Parc Tecnològic i Mas Camarena 10 Qualsevol persona Caduquen quan canvia el preu, excepte disposició en contra. TSC personalitzada o TSC no personalitzada ATMV o altres targetes Móbilis coordinades no personalitzades B MetroBus Títol vàlid per a 10 viatges en el servei València - Mas Camarena - Parc Tecnològic (línies 130 i 131 de MetroBus) únicament en el recorregut d'aquestes línies compreses dins de la zona B (Burjassot - P. Tecnològic)  
Es poden recarregar fins a 30 viatges. Quan diverses persones pretenguen fer ús simultani d'un mateix títol multiviatge, han de viatjar juntes, amb idèntic origen i destinació. Aquesta possibilitat està limitada a grups de 15 persones viatjant juntes.  
Alcàsser-Silla 10 Qualsevol persona Caduquen quan canvia el preu, excepte disposició en contra. TSC personalitzada o TSC no personalitzada ATMV o altres targetes Móbilis coordinades no personalitzades BC MetroBus Títol vàlid per a 10 viatges en el servei Alcàsser-Silla.  
Abonament Mislata 10 Qualsevol persona Caduquen quan canvia el preu, excepte disposició en contra. TSC personalitzada o TSC no personalitzada ATMV o altres targetes Móbilis coordinades no personalitzades A MetroBus i EMT Vàlid per a la realització de 10 viatges solament entre el municipi de Mislata i València, relació que atén la línia L-150 de MetroBus. El títol permet, a més, 1 transbord amb les línies d'EMT (únicament).  
Marxant Exprés 10 Qualsevol persona Caduquen quan canvia el preu, excepte disposició en contra. TSC personalitzada o TSC no personalitzada ABC MetroBus Títol utilitzat a la vista, vàlid per a la realització de 10 viatges sense dret a transbord i d'acceptació únicament en la línia de Marxantbús, L-158.  
Títol esdeveniments Il·limitats Assistents a l'esdeveni-ment Duració de l'esdeveniment acordada TSC no personalitzada Zona A.  
Viatge d'anada i/o tornada a l'aeroport opcional.  
 EMT i FGV L'organitzador podrà sol·licitar l'adaptació del suport a la imatge de l'esdeveniment.  
Temporalitat Il·limitat, unipersonal i transferible Qualsevol persona La duració es podrà establir en hores, dies o períodes determinats.  
 TSC no personalitzada i personalitzada ATMV o altres targetes Móbilis coordinades no personalitzades Qualsevol combinació EMT, FGV i MetroBus Aquest títol únicament es podrà autoritzar pel Consell d'Administració de l'ATMV.  
La zona D del Temporalitat no és vàlida en la zona D de Metrovalencia, a excepció d'Aeroport.  
El viatge iniciat amb anterioritat a la seua caducitat (que s'enregistra en la primera validació), podrà acabar amb posterioritat a aquesta hora. Els suports carregats amb aquests títols poden recarregar-se o ampliar-se, si el mateix està en vigor, i tractar-se com un canvi.  
  
  
  
\* \* \* \* \*  
  
Anexo III  
Incompatibilidades entre títulos  
  
Posición 1 Posición 2  
 FGV EMT ATMV  
 Propietario Títulos Bonometro Bonobús Abono Transporte Bono Transbordo  
 FGV Bonometro No No No  
 EMT Bonobús No No No  
 ATMV Abono Transporte No No No No  
 Bono Transbordo No No No No  
  
  
  
  
Anexo IV  
Títulos de coordinación o integración propiedad de ATMV y sus características  
  
Título Núm. viajes Destinatarios Temporalidad Soporte Zonas Operadores Otras características  
Bono Transbordo Diez viajes, en un solo sentido y dentro de su zona de validez. Cada viaje incluye un transbordo entre operadores diferentes o entre dos líneas diferentes de la EMT. Cualquier persona Caducan cuando cambia su precio, salvo disposición en contrario. TSC personalizada o TSC no personalizadaATMV u otras tarjetas Móbilis coordinadas no personalizadas A o AB EMT, FGV y Metrobús Se pueden recargar hasta 30 viajes. Cuando varias personas pretendan hacer uso simultáneo de un mismo título multiviaje, deben viajar juntas, con idéntico origen y destino en sistema cerrado. En sistemas sin validación en salida el destino final será el de la persona portadora de la tarjeta. Esta posibilidad está limitada a grupos de hasta 15 personas viajando juntas.  
Solo admite un transbordo entre diferentes operadores o entre dos líneas diferentes de la EMT durante los primeros 50 minutos (si es BT zona A) o 90 minutos (si es BT de zona AB) después de cada validación.  
Abono Transporte Ilimitado unipersonal e intransferible Cualquier persona 30 días, a partir del día de la primera validación. TSC personalizada ATMV Cualquier  
combinac. EMT, FGV y Metrobús La zona D del Abono Transporte no es válida en la zona D de Metrovalencia, a excepción de Aeroport.  
T-1, T-2 y T-3 Ilimitado, unipersonal y transferible. Cualquier persona 24 horas, 48 horas o 72 horas desde la primera validación. TSC no personalizada y personalizada ATMV u otras tarjetas Móbilis coordinadas no personalizadas A EMT y FGV El viaje iniciado con anterioridad a su caducidad (que se graba en la primera validación), podrá terminarse con posterioridad a esa hora. Los soportes cargados con estos títulos pueden recargarse o ampliarse, si el mismo está en vigor, tratándose como un canje.  
  
  
  
2. Otros títulos de transporte propiedad de ATMV son los siguientes:  
  
Título Núm. viajes Destinatarios Temporalidad Soporte Zonas Operadores Otras características  
Parque Tecnológico y Mas Camarena 10 Cualquier persona Caducan cuando cambia su precio, salvo disposición en contrario. TSC personalizada o TSC no personalizada ATMV u otras tarjetas Móbilis coordinadas no personalizadas B Metrobús Título válido para 10 viajes en el servicio Valencia - Mas Camarena - Parque Tecnológico (líneas 130 y 131 de Metrobús) únicamente en el recorrido de dichas líneas comprendidas dentro de la zona B (Burjassot - P. Tecnológico)  
Se pueden recargar hasta 30 viajes. Cuando varias personas pretendan hacer uso simultáneo de un mismo título multiviaje, deben viajar juntas, con idéntico origen y destino. Esta posibilidad está limitada a grupos de 15 personas viajando juntas.  
  
Alcàsser-Silla 10 Cualquier persona Caducan cuando cambia su precio, salvo disposición en contrario. TSC personalizada o TSC no personalizada ATMV u otras tarjetas Móbilis coordinadas no personalizadas BC Metrobús Título válido para 10 viajes en el servicio Alcàsser-Silla.  
Bono Mislata 10 Cualquier persona Caducan cuando cambia su precio, salvo disposición en contrario. TSC personalizada o TSC no personalizada ATMV u otras tarjetas Móbilis coordinadas no personalizadas A Metrobús y EMT Válido para la realización de 10 viajes solamente entre el municipio de Mislata y València, relación que atiende la línea L-150 de Metrobús. El título permite además 1 transbordo con las líneas de EMT (únicamente).  
Marxant Exprés 10 Cualquier persona Caducan cuando cambia su precio, salvo disposición en contrario. TSC personalizada o TSC no personalizada ABC Metrobús Título utilizado a la vista, válido para la realización de 10 viajes sin derecho a transbordo y de aceptación únicamente en la línea de Marxantbús, L-158.  
Título eventos Ilimitados Asistentes al evento Duración del evento acordada TSC no personalizada Zona A.  
Viaje de ida y/o vuelta al aeropuerto opcional.  
 EMT y FGV El organizador podrá solicitar la adaptación del soporte a la imagen del evento.  
Temporalitat Ilimitado, unipersonal y transferible Cualquier persona La duración se podrá establecer en horas, días o períodos determinados.  
 TSC no personalizada y personalizada ATMV u otras tarjetas Móbilis coordinadas no personalizadas Cualquier combinación EMT, FGV y Metrobús Este título únicamente se podrá autorizar por el Consejo de Administración de la ATMV.  
La zona D del Temporalitat no es válida en la zona D de Metrovalencia, a excepción de Aeroport.  
El viaje iniciado con anterioridad a su caducidad (que se graba en la primera validación), podrá terminarse con posterioridad a esa hora. Los soportes cargados con estos títulos pueden recargarse o ampliarse, si el mismo está en vigor, tratándose como un canje.